**Likumprojekta “Grozījumi Pirotehnisko izstrādājumu aprites likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekta “Grozījumi Pirotehnisko izstrādājumu aprites likumā”(turpmāk – Likumprojekts)mērķis ir nodrošināt Ministru kabineta 2014.gada 22.aprīļa sēdē dotā uzdevuma (prot. Nr.24 26.§) izpildi, attiecībā uz nozaru administratīvo pārkāpumu kodifikācijas sistēmas ieviešanu.  Likumprojekts stāsies spēkā vienlaikus ar Administratīvās atbildības likumu. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Likumprojekts izstrādāts, lai nodrošinātu Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punkta izpildi. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Likumprojekts paredz papildināt Pirotehnisko izstrādājumu aprites likumu (turpmāk – Likums) ar jaunu nodaļu par administratīvo atbildību pirotehnisko izstrādājumu aprites jomā un kompetenci sodu piemērošanā.  Ar Likumprojektu tiek pārņemtas un precizētas Latvijas Administratīvo pārkāpumu kodeksa (turpmāk – Kodekss) normas par administratīvajiem pārkāpumiem pirotehnisko izstrādājumu aprites jomā, soda apmēru un kompetento iestādi sodu piemērošanā.  Viens no Likumprojekta galvenajiem mērķiem ir papildināt pašlaik spēkā esošo tiesisko regulējumu tādā apmērā, cik tas ir nepieciešams, lai pārņemtu Kodeksa tiesību normas.  Ar Likumprojektu tiek pārņemta Kodeksa 166.2 panta pirmā daļa, 181.panta trešā daļa, 183. un 183.3 pants.  Likumprojekts paredz Likumā integrēt iepriekšminētos Kodeksa pantus šādā kārtībā:   * Kodeksa 166.2 panta pirmā daļa – Likumprojekta 29.pants; * Kodeksa 181.panta trešā daļa – Likumprojekta 27.pants.   Administratīvo pārkāpumu tiesiskie sastāvi tiek saglabāti, jo ir jānodrošina pirotehnisko izstrādājumu aprites jomas reglamentējošo normatīvo aktu ievērošana. Minētajos Kodeksa pantos noteiktie pārkāpumi var radīt sekas, jo var tikt apdraudēta pastāvošā kārtība, kas noteikta normatīvajos aktos, piemēram, Likumā. Ņemot vērā pastāvošo aktualitāti pirotehnisko izstrādājumu aprites jomā, kā arī sabiedrības drošības nodrošināšanas jomā, šie administratīvie pārkāpumi aizskar sabiedriskās intereses pietiekami lielā mērā, lai attaisnotu nepieciešamību tos saglabāt.  Kodeksa 166.2 pantā (Likumprojekta 29.pants) paredzētā administratīvā atbildība par komercdarbības uzsākšanu vai veikšanu bez speciālās atļaujas (licences) ir būtisks, sabiedriski bīstams pārkāpums, par kura izdarīšanu nepieciešams piemērot adekvātu sodu. Tādējādi Likumprojekta 29.pantā tiek paaugstināts maksimālais naudas sods, kā arī daļēji – minimālais naudas sods. Paredzams, ka minētā naudas soda palielināšana atturētu personu no vēlmes pieļaut administratīvos pārkāpumus, atturētu no jaunu pārkāpumu izdarīšanas un veicinātu normatīvo aktu ievērošanu, šajā gadījumā Likumu.  Statistikas dati par Kodeksa 166.2 pantā paredzētā pārkāpuma izdarīšanu:   |  |  |  |  |  | | --- | --- | --- | --- | --- | | **Kodeksa 166.2 pants** | **Sastādīto protokolu kopējais skaits** | **t.sk. Valsts policija sastādīja protokolus (skaits)** | **Pieņemts lēmums par administratīvā soda piemērošanu** | **t.sk. administratīvais sods par Valsts policijas sastādītajiem protokoliem** | | 2016.g. | 115 | 38 | 82 | 19 | | 2017.g. | 175 | 53 | 139 | 25 | | 2018.g. | 157 | 30 | 132 | 17 |   Kodeksa 181.panta trešajā daļā paredzētā administratīvā pārkāpuma sastāvs ir izteikts Likumprojekta 27.pantā.  Statistikas dati par Kodeksa 181.panta trešo daļu paredzēto pārkāpumu izdarīšanu:   |  |  |  | | --- | --- | --- | | **Kodeksa 181.panta trešā daļa** | **Sastādīto protokolu kopējais skaits** | **Pieņemts lēmums par administratīvā soda piemērošanu** | | 2016.g. | 9 | 7 | | 2017.g. | 20 | 17 | | 2018.g. | 17 | 12 |   Iepriekšminētais norāda uz to, ka personas veic šos pārkāpumus un pārkāpumi nav zaudējuši aktualitāti.  Pirotehnisko izstrādājumu aprites kārtību nosaka Likums un uz Likuma pamata izdotie Ministru kabineta 2011.gada 22.marta noteikumi Nr.214 “Uguņošanas ierīču un skatuves pirotehnisko izstrādājumu glabāšanas, realizācijas, iegādāšanās, pārnēsāšanas, pārvadāšanas, ražošanas, demonstrēšanas (izmantošanas), kā arī komercizstāžu rīkošanas un pirotehnisko pakalpojumu sniegšanas noteikumi”, kas paredz noteiktu rīcības kartību gan fiziskajām, gan juridiskajām personām.    Savukārt Kodeksa 183. un 183.3 pantā paredzētie administratīvo pārkāpumu sastāvi netiek saglabāti, jo komersanta, kuram izsniegta speciālā atļauja (licence), pieļauto normatīvo aktu pārkāpumu novēršana, ņemot vērā augsto bīstamību cilvēka veselībai, dzīvībai vai īpašumam, tiks ietekmēta caur izsniegtās speciālās atļaujas (licences) darbības apturēšanu uz laiku, anulēšanu vai piemērojot Administratīvās atbildības likumā paredzēto procesuālo sankciju – piespiedu naudu. Lai noteiktu, kāda veida dokumentā tiek ietverts Valsts policijas lēmums par speciālās atļaujas (licences) darbības apturēšanu un noteiktu, ka tas stājās spēkā un izpildāms nekavējoties, Likumprojekts paredz papildināt Likuma 8.panta pirmo daļu, izsakot to jaunā redakcijā.  Ņemot vērā līdzšinējo licenzēšanas komisijas darbības praksi, kad juridiskās personas neiesniedz prasīto informāciju pilnā apjomā vai termiņos, ir nepieciešams stiprināt juridisko personu atbildību par Likuma normu ievērošanu, attiecībā uz informācijas sniegšanu licencēšanas komisijai (t.sk. neatbilstošā apjomā un termiņos), Likumprojekts paredz jaunu administratīvās atbildības veidu – par informācijas nesniegšanu licenzēšanas komisijai, kas ietverts Likumprojekta 28.pantā.  Likumprojekta 30.pants noteic kompetenci sodu piemērošanā, kas paredz, ka administratīvo pārkāpumu procesus par Likumprojekta 27. un 29.pantā paredzētajiem administratīvajiem pārkāpumiem veic Valsts policija un pašvaldības policija. Savukārt par Likumprojekta 28.pantā paredzēto administratīvo pārkāpumu veic Valsts policija.  Saskaņā ar Kodeksa 2151.pantu Kodeksa 1662.pantā paredzēto administratīvo pārkāpumu (par komercdarbību bez speciālās atļaujas (licences)) lietu izskatīšana ir piekritība Valsts ieņēmumu dienestam (izņemot lietas par pārkāpumiem tajos gadījumos, kad kontroli veikušas un administratīvo pārkāpumu protokolu par šajā pantā minēto pārkāpumu sastādījušas citas institūcijas amatpersonas, kas pilnvarotas izskatīt attiecīgā administratīvā pārkāpuma lietas).  Izvērtējot gadījumu skaitu, kad Valsts ieņēmumu dienests konstatējis pirotehnisko izstrādājumu aprites darbību bez speciālās atļaujas (licences), secināts, ka pēdējo trīs gadu laikā šādi gadījumi nav konstatēti. Valsts policija uzskata, ka nav lietderīgi noteikt Valsts ieņēmumu dienesta kompetenci soda piemērošanā par Likumprojekta 29.pantā paredzētajiem pārkāpumiem. | |
| 3. | Projekta izstrādē iesaistītās institūcijas un publiskas personas kapitālsabiedrības | | Iekšlietu ministrija, Valsts policija. | |
| 4. | Cita informācija | | Likumprojekts pirms izsludināšanas Valsts sekretāru sanāksmē izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | | Sabiedrības mērķgrupas ir komersanti, kas saņēmuši speciālo atļauju (licenci):   1. pirotehnisko izstrādājumu (uguņošanas ierīču un skatuves pirotehnisko izstrādājumu) realizācijai 50; 2. pirotehnisko izstrādājumu ražošanai 1; 3. licences pirotehnisko pakalpojumu sniegšanai 14.   Pirotehniķa sertifikāti ir izsniegti 67 personām. | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | |
| 3. | Administratīvo izmaksu monetārs novērtējums | | Projekts šo jomu neskar. | |
| 4. | Atbilstības izmaksu monetārs novērtējums | | Projekts šo jomu neskar. | |
| 5. | Cita informācija | | Nav. | |
|  | | | | |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar. | | | | | |
| **IV. Tiesību akta projekta ietekme uz spēkā esošo tiesību normu sistēmu**  Projekts šo jomu neskar. | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| Projekts šo jomu neskar. | | | | |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Par projektu informēta sabiedrība, informāciju publicējot Iekšlietu ministrijas un Ministru kabineta tīmekļvietnēs. |
| 2. | | Sabiedrības līdzdalība projekta izstrādē | | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 26.aprīlim. |
| 3. | | Sabiedrības līdzdalības rezultāti | | Viedokļi par projektu noteiktajā laika periodā netika sniegti. |
| 4. | | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Valsts policija. |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ar Likumprojektu jaunas funkcijas un uzdevumi netiek radīti.  Jaunas institūcijas netiek veidotas. |
| 3. | | Cita informācija | | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs